ועדת הכספים, כנסת 17, פרוטוקול מספר 716, 2008-04-01 10:30

סטס מיסז'ניקוב: שלום לכולם, אני פותח את הדיון.

סטס מיסז'ניקוב: על סדר היום - הצעת חוק אזור סחר חופשי באילת והקמת הרשות לפיתוח אילת, התשס"ז-2007, של חה"כ גדעון סער, חה"כ רוברט אילטוב, חה"כ אמנון כהן .

30797: אני רוצה להתחיל בסיפור שחשוב לי להתייחס אליו.

30797: אני רוצה לדבר לרגע לגבי השבת הטבת המס שנלקחה מחוק אזור סחר חופשי במאי 2003 במסגרת תוכנית להבראת כלכלת מדינת ישראל.

30797: מה שאני רוצה להתייחס אליו זה אל סעיף ליבה בהצעת החוק, ולהעלות פה הצעה שאני מקווה שתעבור.

30797: כפי שאמרתי – הצעת הליבה זו השבת הטבת המס לא על פי סעיף 11 לפקודת 11 לפקודת מס הכנסה אלא על פי חוק אזור סחר חופשי שנחקק בחקיקה ראשית, ולהגיד לחברים שהגזירה הזו גרמה נזק בלתי אפשרי בעיר אילת בהיבט הדמוגרפי.

30797: יש לנו מחסור בלתי נסבל בכוחות מקצועיים ומבחינתי הדבר הקשה ביותר שעברתי בתקופה האחרונה זה ביריד גיוס מורים שכל שנה אנחנו עושים.

30797: מגיעים ליריד מורים.

30797: עד לפני שנתיים – שלוש הצלחנו עוד להביא מורים.

30797: הגעתי למספרים של פחות מ -10% מהממוצע.

30797: אני מדבר רק על הסקטור הזה, אני לא מדבר על רופאים, מהנדסים, עובדים סוציאליים או פסיכולוגיים – ולא על כל מה שאנחנו מגדירים – הכוחות הפרופסיונאלים.

30797: הגענו לגיוס מורים ביום חמישי שעבר לפחות מ- 10% מהממוצע בשנים האחרונות.

30797: אני היום במחסור שמתקרב ל – 80 מורים, בהנחה שאני קולט מתוך ה-31 את כולם.

30797: מה שלא יהיה, כפי הנראה.

30797: לכן, מה שאני בא אומר – אני מבקש שחברי הוועדה בעצם ישיבו את אותה הטבה שנלקחה מחוק אזור סחר חופשי.

30797: אני לא מדבר עכשיו על הדיונים שנמצאים על מפת ההטבות של כלל הרשויות המקומיות.

30797: זה חוק שנחקק בחקיקה ראשית.

ראובן ריבלין: זה נכלל בהצעת החוק של המציעים?

גדעון סער: כן.

30797: זה נמצא.

30797: אני מדבר כרגע על הסוגיה הזו.

30797: רצה חבר הכנסת אפללו, ודובר פה – במסגרת החברים לראות איך משדרגים את חוק אסח"א ואת הקמת הרשות לפיתוח הנגב, בהליך יותר מסודר עם האוצר.

30797: מבחינתי – אם הנושא הזה נכנס לדיונים במהלך הפגרה, ויעלה לקראת הדיונים הראשונים במושב הקיץ בצורתו המורחבת, המוסכמת, בין מציעי החוק לבין האוצר, והגורמים האחרים – עם זה נוכל לחיות.

30797: אבל עם דבר אחד יהיה לנו קשה: אם לא נצליח לבטל את הגזירה שנגזרה במאי 2003.

30797: בעצם, הבקשה שלי אומרת – אנא, התייחסו לאחד מסעיפי הליבה בהצעה, וזה השבת הטבת המס, כדי לאפשר לאילת להתנהל בצורה מסודרת.

30797: אני אומר פה, חברים: אני לא רוצה להישמע דרמטי, אבל אנחנו נמצאים בסכנה דמוגרפית ליכולת שלנו להתקיים כעיר שהיא לא עיר של חוטבי עצים ושואבי מים.

30797: יש לנו היום מחסור בלתי אפשרי בעובדים סוציאלים מתוקננים.

30797: יש לי תקנים, ואני לא יכול לאייש אותם.

30797: יש לי מחסור במורים.

30797: בית החולים "יוספטל" חסר ברופאים.

30797: אין לנו מהנדסים.

30797: אני מחפש אדריכל לעיר, מתוקנן, מאושר, ואין לי יכולת לקלוט.

30797: אילת זו אחת הערים שסוחבות את יוקר המחייה הגבוה ביותר במדינת ישראל.

30797: אם גם לוקחים לה את כל אותן הטבות – ודרך אגב, יש גם כרסום מתמשך, לצערי הרב, זה אומר שמשאירים אותנו במצב בלתי אפשרי לנהל את העיר.

30797: לכן, זו בעצם הבקשה שלי.

30797: אני מניח שמציעי החוק, אם ירצו להתייחס - -

גדעון סער: אני רוצה להבין – בוא נגיד שהולכים לדרך הזו.

גדעון סער: האם זה מקובל על האוצר ויש את תמיכתו?

סטס מיסז'ניקוב: אני רוצה שכולם יבינו מה מציע ראש העיר.

סטס מיסז'ניקוב: אני לא בטוח שכל המציעים יודעים.

סטס מיסז'ניקוב: מה שמציע ראש העיר זה לקחת מכל החוק הזה את הסעיף של 10% הטבות במס, כל יתר הסעיפים כבר לא יהיו רלבנטיים.

אבשלום וילן: הפתרון הטכני – הוא לפצל.

ראובן ריבלין: אבל אתה לא יכול לפני שהעברת בקריאה ראשונה.

אבשלום וילן: זה לא עבר קריאה ראשונה?

סטס מיסז'ניקוב: לא.

סטס מיסז'ניקוב: עכשיו זה הדיון על הקריאה הראשונה.

סטס מיסז'ניקוב: ברגע שאנחנו הולכים לקראת מה שאומר ראש העיר, בהסכמת המציעים, אנחנו מתייחסים רק לפסקה אחת מתוך 40 ומשהו פסקאות שיש בחוק.

סטס מיסז'ניקוב: כל היתר – לא רלבנטי לחוק הזה.

אבשלום וילן: אבל היא מאד משמעותית.

ראובן ריבלין: יש לי הצעה.

ראובן ריבלין: היות וחלק מסעיפי החוק שנויים במחלוקת וחלק מוסכמים, הואיל וסעיף 33 הוא סעיף שהוא לא רק ליבה אלא גם אקוטי, מבחינת הצורך, אם האוצר מסכים לו - אני מציע שנאשר לצורך הקריאה הראשונה את החוק כולו, ונדחה את הדיון בכל פרטי החוק להכנה לקריאה שניה ושלישית.

סטס מיסז'ניקוב: אתה מדבר עכשיו בניגוד למה שאמר ראש העיר.

סטס מיסז'ניקוב: אני כבר אומר במענה לחבר הכנסת גדעון סער: האוצר לא מסכים, אני כבר אומר.

סטס מיסז'ניקוב: האוצר לא מסכים לסעיף.

גדעון סער: אני רוצה שנבין את המשמעות.

קריאה: אין פה אף אחד מהאוצר?

קריאות: אין .

חגי גידור: אני מאגף התקציבים אבל לסעיף הזה צריכה להיות תגובה של רשות המסים.

טמיר כהן: הם הוזמנו.

טמיר כהן: אמרו לנו שבועז ישתתף.

סטס מיסז'ניקוב: לוועדת הכספים אין "הביאס קורפוס".

ראובן ריבלין: נכון, והיא יכולה להשתמש באי יכולתה ל "האביאס קורפוס" – להצביע.

סטס מיסז'ניקוב: אני אמרתי שאני לא מצביע?

סטס מיסז'ניקוב: אני אמרתי שהממשלה נגד.

ראובן ריבלין: אמרתי רק באופן כללי שכאשר הממשלה לא רוצה להגיע, הכנסת יכולה להביע את דעתה אחרי שנתנה לה הזדמנות לדבר.

סטס מיסז'ניקוב: לא סתם העלינו את זה ביום האחרון של המושב, על מנת לסיים את הפרשה הזו.

גדעון סער: מקובלת עלי ההצעה של ראש העיר.

רוברט אילטוב: זה בשביל העיר אילת – אז אם ראש העיר מסכים - -

ראובן ריבלין: אני, כמובן מסכים, אני רק אומר שצריך להעביר את כל החוק בקריאה ראשונה.

ראובן ריבלין: אתה לא יכול לפצל את סעיף 33 מהחוק מבלי שאתה העברת בקריאה ראשונה.

סטס מיסז'ניקוב: לכן המציעים מסכימים לקבור את כל יתר הסעיפים ולהעביר הצעת חוק כזו.

סטס מיסז'ניקוב: רק את 33.

סטס מיסז'ניקוב: רק את 33.

ראובן ריבלין: זה בסדר גמור.

ראובן ריבלין: אנחנו קובעים שהצעת החוק שעברה בקריאה טרומית מתייחסת רק לסעיף 33, והם חוזרים בהם מכל השאר.

אורית נוקד: אני רוצה להבין - - -

30797: אני רוצה רגע להרחיב.

30797: אנחנו מאמינים באמונה גדולה בהצעת החוק, ובהקמת הרשות.

30797: אנחנו כרשות, ואני בטוח – בתמיכת חברי הכנסת לא גונזים אותה.

ראובן ריבלין: תצטרכו להגיש אותה מחדש.

סטס מיסז'ניקוב: גונזים אותה לצורך הצעת החוק הזו.

גדעון סער: האם אפשר לקבל הפסקה להתייעצות?

סטס מיסז'ניקוב: ודאי.

סטס מיסז'ניקוב: אני מכריז על הפסקה של חמש דקות.

סטס מיסז'ניקוב: (הדיון הופסק והתחדש לאחר 5 דקות)

סטס מיסז'ניקוב: רבותיי, ישנה הצעה אנחנו מצביעים על פיצול החוק.

סטס מיסז'ניקוב: אנחנו יכולים להתקדם עם כל סעיף בנפרד, בלי לקבור את הסעיפים הנותרים.

סטס מיסז'ניקוב: דהיינו – אם ראש העיר יחליט שאנחנו מקדמים רק סעיף אחד מבין 45 סעיפים שיש בחוק - יתר הסעיפים נשארים בוועדה, ואנחנו נטפל בהם מתי שנרצה, אם בכלל.

סטס מיסז'ניקוב: זה אומר הפיצול.

שגית אפיק: אנחנו נעשה פיצול שהוא פיצול לפני הקריאה הראשונה, לפי סעיף 138ב(1)

שגית אפיק: שאומר שהוועדה רשאית לפצל את הסעיף, את סעיף 33, שעניינו זה הטבת המס שהיתה קבועה בחוק אזור סחר חופשי- הטבת מס של 10% זיכוי במס.

שגית אפיק: ביחס ליתר הסעיפים – כאשר הוועדה תתחיל לקדם, אם יינתן אישור המליאה לפיצול, הוועדה תתחיל לקדם רק את הסעיף של הטבת המס.

שגית אפיק: יתר הסעיפים יהיו מונחים על שולחנה כהצעת חוק נפרדת.

שגית אפיק: בהמשך – הוועדה תחליט אם היא מעוניינת לקדם גם אותם.

ראובן ריבלין: הוועדה צריכה ליזום את זה לפי הסעיף בתקנון.

שגית אפיק: נכון.

שגית אפיק: אבל כדי להמשיך לקדם את יתר הסעיפים – הוועדה מבקשת לפצל, ואנחנו נניח את זה היום למליאה לקבל את אישור המליאה לפיצול.

סטס מיסז'ניקוב: מי בעד פיצול החוק?

סטס מיסז'ניקוב: אושר פה אחד, נניח היום למליאה.

סטס מיסז'ניקוב: אני מודה לכם, הישיבה נעולה.